rejauldu/bengali-wikipedia huggingface dataset:
প্রাথমিক শিক্ষা সমাপনী পরীক্ষা (সংক্ষেপে: পিইসিই) একটি সরকারি পরীক্ষা যা বাংলাদেশের প্রাথমিক শিক্ষা অধিদপ্তর-এর অধীনে নেওয়া হয়। এই পরীক্ষায় অংশ নিতে হলে পঞ্চম শ্রেণিতে বাংলাদেশ শিক্ষা মন্ত্রণালয় কর্তৃক অনুমোদিত কোন বিদ্যালয় থেকে শিক্ষার্থীদেরকে টেস্ট পরীক্ষায় উত্তীর্ণ হতে হয় এবং নির্ধারিত তারিখে মূল পরীক্ষায় শিক্ষার্থীদেরকে অংশ নিতে হয়।  যদিও ২০০৫ সাল থেকে উপজেলা পর্যায়ে চলে আসছে। কিন্তু ২০০৯ সালে বাংলাদেশে প্রবর্তিত একটি পাবলিক পরীক্ষা যার মাধ্যমে দেশব্যাপী প্রাথমিক বিদ্যালয়ের শেষ বর্ষের  (পঞ্চম শ্রেণির) শিক্ষার্থীদের অভিন্ন প্রশ্নপত্রের মাধ্যমে মূল্যায়ন করা হয়। ২০২২ সাল থেকে এই পরীক্ষা আর থাকছে না। কেবল এ পরীক্ষায় উত্তীর্ণ শিক্ষার্থীরাই পরবর্তীকালে নিম্ন মাধ্যমিকের ষষ্ঠ শ্রেণিতে ভর্তি হওয়ার সুযোগ পায়। গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রণালয় প্রতিবছর এই পাবলিক পরীক্ষাটি আয়োজন করে থাকে। এর যাত্রা শুরু হয় ২০০৯ সালে প্রাথমিক সমাপনী পরীক্ষার মাধ্যমে। সারা দেশের প্রাথমিক বিদ্যালয়ের পঞ্চম শ্রেণির শিক্ষার্থী দের এ-বছরেই প্রথম প্রাথমিক বৃত্তি ও সমাপনী পরীক্ষা একই প্রশ্ন পত্রে অনুষ্ঠিত হয় পরবর্তীতে ২০০৯ সালে দেশব্যাপী প্রথমবারের মতো অনুষ্ঠিত প্রাথমিক শিক্ষা সমাপনী পরীক্ষায় গড় পাসের হার ছিল ৮৮ দশমিক ৮৪ শতাংশ।    ২০১১ সালে অনুষ্ঠিত ৩য় প্রাথমিক শিক্ষা সমাপনী পরীক্ষায় গড় পাসের হার বৃদ্ধি পেয়ে ৯৭ দশমিক ২৬ শতাংশে উন্নীত হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১৩ সাল থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।   ইবতেদায়ি শিক্ষা সমাপনী পরীক্ষা  ইবতেদায়ি সমাপনী পরীক্ষা বা পি.ডি.সি. হলো প্রাথমিক শিক্ষা সমাপনী পরীক্ষা সার্টিফিকেট সমমানের পঞ্চম শ্রেণিতে বাংলাদেশের শিক্ষা বোর্ড কর্তৃক অনুমোদিত মাদ্রাসা শিক্ষার্থীদের জন্য একটি সরকারি পরীক্ষা যা প্রাথমিক বোর্ড বাংলাদেশের অধীনে নেওয়া হয়। এই পরীক্ষা প্রাথমিক ইবতেদায়ি সমাপনী পরীক্ষা হিসেবে পরিচিত। ইবতেদায়ী সমাপনী পরীক্ষা পি.ডি.সি পরীক্ষা ২০১০ সাল হতে চালু হয়। প্রথম দুই বছর বিভাগভিত্তিক ফল দেওয়া হলেও ২০১১ সাল থেকে গ্রেডিং পদ্ধতিতে ফল দেওয়া হচ্ছে। ২০১১ থেকে এই পরীক্ষার সময় আধা ঘণ্টা বাড়িয়ে আড়াই ঘণ্টা করা হয়।  পরীক্ষা পদ্ধতি ন্যাপ (জাতীয় প্রাথমিক শিক্ষা একাডেমি) কর্তৃক প্রণীত অভিন্ন প্রশ্নের মাধ্যমে সমগ্র দেশে একইসময়ে এই পরীক্ষার আয়োজন করে থাকে গণপ্রজাতন্ত্রী বাংলাদেশ সরকারের প্রাথমিক ও গণশিক্ষা মন্ত্রণালয়। উল্লেখ্য অন্যান্য স্কুল সার্টিফিকেট পরীক্ষা (জে.এস.সি, এস.এস.সি এবং এইচ.এস.সি) বাংলাদেশের শিক্ষাবোর্ডসমূহ কর্তৃক আয়োজিত হলেও কেবল প্রাথমিক ও সমমানের পরীক্ষাগুলো আয়োজন করে থাকে মন্ত্রণালয়। প্রায় প্রতিবছরই প্রশ্নকাঠামোতে পরিবর্তন আনা হলেও সাধারণত প্রাথমিক শিক্ষা সমাপনী ও সমমানের পরীক্ষা ৬টি বিষয়ের উপর অনুষ্ঠিত হয় যার প্রতিটিতে সর্বমোট ১০০ নম্বর করে থাকে এবং পাস নম্বর থাকে ৩৩।  সমাপনী পরীক্ষার ফলাফল  সাধারণত পরীক্ষা শেষ হওয়ার ৪৫ দিনের মধ্যে প্রাথমিক শিক্ষা সমাপনী পরীক্ষার ফলাফল প্রকাশিত হয়।   তথ্যসূত্র   বিষয়শ্রেণী:প্রাথমিক শিক্ষা বিষয়শ্রেণী:বাংলাদেশে প্রাথমিক শিক্ষা বিষয়শ্রেণী:বাংলাদেশের শিক্ষাব্যবস্থা
জন অ্যাডওয়ার্ড গ্রে () (১২ ফেব্রুয়ারি, ১৮০০ - ৭ মার্চ, ১৮৭৫) একজন ব্রিটিশ প্রাণিবিজ্ঞানী ও প্রকৃতিবিদ। তিনি আরেক স্বনামধন্য প্রকৃতিবিদ জর্জ রবার্ট গ্রে'র বড় ভাই এবং উদ্ভিদবিদ স্যামুয়েল ফ্রেডরিক গ্রে'র (১৭৬৬–১৮২৮) পুত্র।  ১৮৪০ থেকে ১৮ ৭৪ পর্যন্ত গ্রে লন্ডনের ব্রিটিশ মিউজিয়ামে প্রাণিবিজ্ঞান বিভাগের কিপার হিসেবে কর্মরত ছিলেন। মিউজিয়ামের সংগ্রহ নিয়ে অসংখ্য ক্যাটালগ রচনা করেন। এসব ক্যাটালগে প্রচুর জীব সম্পর্কে সামগ্রিক বর্ণনা এবং নতুন নতুন প্রজাতি সম্পর্কিত বর্ণনা ছিল। জাদুঘরের জীববৈজ্ঞানিক সংগ্রহকে বিশ্বের অন্যতম সেরা সংগ্রহ হিসেবে গড়ে তুলতে তিনি সারাজীবন অক্লান্ত পরিশ্রম করেছেন। ১৮৩৩ সালে তিনি লন্ডনের রয়েল এনটমোলজিস্টস সোসাইটি প্রতিষ্ঠা করেন।   জীবনী   গ্রে ১৮০০ সালের ফেব্রুয়ারি মাসে ইংল্যান্ডের ওয়ালসলে জন্মগ্রহণ করেন। জন্মের কিছুদিন পর তার পরিবার লন্ডনে স্থায়ী হয়। সেখানে তিনি চিকিৎসাবিদ্যা নিয়ে পড়াশোনা করেন। The Natural Arrangement of British Plants (১৮২১) রচনায় তিনি তার পিতাকে সহায়তা করেন। একসময় উদ্ভিদবিজ্ঞান থেকে প্রাণিবিজ্ঞানে তিনি মনোনিবেশ করেন। মাত্র ১৫ বছর বয়সে স্বেচ্ছাসেবী হিসেবে তিনি ব্রিটিশ মিউজিয়ামের জন্য পতঙ্গের নমুনা সংগ্রহ করা শুরু করেন। ১৮২৪ সালে জাদুঘরের প্রাণিবিজ্ঞান বিভাগে তিনি আনুষ্ঠানিকভাবে যোগদান করেন। প্রাথমিক দিকে তার কাজ ছিল সরীসৃপের তালিকা তৈরিতে জন জর্জ চিল্ড্রেনকে সহায়তা করা। ১৮৪০ সালে চিল্ড্রেনের জায়গায় বিভাগের কিপার হিসেবে তিনি স্থলাভিষিক্ত হন এবং পরবর্তী ৩৫ বছর কৃতিত্বের সাথে দায়িত্ব পালন করেন। তার সময়ে এক হাজারের মত পেপার প্রকাশিত হয়েছিল। তিনি অসংখ্য সামুদ্রিক স্তন্যপায়ীর গোত্র, উপগোত্র, গণ ও প্রজাতির নামকরণ করে।  অ্যাডওয়ার্ড গ্রে প্রচুর সামুদ্রিক শামুকের বৈজ্ঞানিক নামকরণ করেন। তার সম্মানে দেশি কানিবকের বৈজ্ঞানিক নাম Ardeola grayii রাখা হয়েছে।   তথ্যসূত্র    বহিঃসংযোগ    John Edward Gray, the Indian Pond Heron and Walsall (RSPB Walsall Local Group)  works by J. E. Gray on Internet Archive.  বিষয়শ্রেণী:১৮০০-এ জন্ম বিষয়শ্রেণী:১৮৭৫-এ মৃত্যু বিষয়শ্রেণী:ব্রিটিশ উভচর ও সরীসৃপবিদ বিষয়শ্রেণী:ওয়ালসোলের মানুষ বিষয়শ্রেণী:ব্রিটিশ পক্ষিবিজ্ঞানী বিষয়শ্রেণী:ইংরেজ প্রাণিবিজ্ঞানী বিষয়শ্রেণী:ব্রিটিশ ডাকটিকের্ট সংগ্রহকারী বিষয়শ্রেণী:ডাকটিকেট সংগ্রহ সংক্রান্ত সাহিত্য বিষয়শ্রেণী:ন্যাচারাল হিস্ট্রি মিউজিয়ামের কর্মকর্তা বিষয়শ্রেণী:ইংরেজ পক্ষিবিজ্ঞানী বিষয়শ্রেণী:পক্ষিবিজ্ঞানী বিষয়শ্রেণী:রয়েল সোসাইটির সভ্য
বিশ্রামগঞ্জ রেলওয়ে স্টেশন হল ত্রিপুরার সিপাহিজলা জেলার একটি রেলওয়ে স্টেশন।এর কোড হল BHRM । এটি বিশ্রামগঞ্জ শহরে পরিসেবা প্রদান করে। স্টেশনটি লুমডিং-সাব্রুম সেকশনে অবস্থিত, যা উত্তর- উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়। First Commercial Broad  Freight Train Arrives In Tripura BG railhead reaches Udaipur amid cheers    প্রধান ট্রেন    ৫৫৬৮১/৫৫৬৮২ আগরতলা-গার্জী প্যাসেঞ্জার  ৫৫৬৮৩/৫৫৬৮৪ গার্জি-আগরতলা প্যাসেঞ্জার আরো দেখুন বাংলাদেশের রেলওয়ে স্টেশনের তালিকা  তথ্যসূত্র   বিষয়শ্রেণী:ত্রিপুরার রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:২০১৬-এ ত্রিপুরায় প্রতিষ্ঠিত
This is a simple template to align stuff to the center. To use this, place {{Center|<text>}} on the desired page, replacing <text> with the desired content.   উদাহরণ    কোড {{Center|Hello world!}} ফল   To do this without a template, simply use the following code: <div class="center" style="width:auto; margin-left:auto; margin-right:auto;">your text</div>  বিষয়শ্রেণী:ফরম্যাটিং ও ফাংশন উইকিপিডিয়া টেমপ্লেট বিষয়শ্রেণী:উইকিপিডিয়া XHTML ট্যাগ পরিবর্তন টেমপ্লেট
রাহুল লক্ষ্মণ সঙ্ঘবি (; ; জন্ম: ৩ সেপ্টেম্বর, ১৯৭৪) দিল্লি এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষার্ধ্ব থেকে ২০০০-এর দশকের সূচনাকাল পর্যন্ত সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে দিল্লি ও রেলওয়েজ দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন রাহুল সঙ্ঘবি।   প্রথম-শ্রেণীর ক্রিকেট  ১৯৯৪-৯৫ মৌসুম থেকে ২০০৬ সাল পর্যন্ত রাহুল সঙ্ঘবি’র প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের প্রথম-শ্রেণীর ক্রিকেটে দিল্লি, উত্তর অঞ্চল ও রেলওয়েজ দলের পক্ষে খেলতেন। ১৯৯৪ সালে ভারতের অনূর্ধ্ব-১৯ দলের সদস্যরূপে ইংল্যান্ড গমন করেন। ব্যাটিং উপযোগী পিচে তিনি দর্শনীয় খেলা উপহার দিতেন।  ১৯৯৭-৯৮ মৌসুমে রঞ্জী ট্রফির একদিনের খেলায় দিল্লি দলের সদস্যরূপে হিমাচলপ্রদেশের বিপক্ষে ৮/১৫ বোলিং পরিসংখ্যান গড়ে তৎকালীন বিশ্বরেকর্ড গড়েন। পরবর্তীতে, দুই দশক পর ২০১৯ সালে শাহবাজ নাদিম রাজস্থানের বিপক্ষে লিস্ট এ ক্রিকেটে ৮/১০ বোলিং পরিসংখ্যান গড়ে রেকর্ডটি নিজের করে নেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে ও দশটিমাত্র একদিনের আন্তর্জাতিকে অংশগ্রহণ করেছেন রাহুল সঙ্ঘবি। ২৭ ফেব্রুয়ারি, ২০০১ তারিখে মুম্বইয়ে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, টেস্ট অভিষেকের পূর্বেই ১৮ জানুয়ারি, ১৯৯৮ তারিখে ঢাকায় পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ৩০ সেপ্টেম্বর, ১৯৯৮ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ ওডিআইয়ে অংশ নেন তিনি।  অস্ট্রেলিয়ার বিপক্ষে সিরিজের প্রথম টেস্টে অংশ নেন। তবে, সফরকারী দল ১০ উইকেটে জয় পায়। এরফলে, টেস্ট দলের বাইরে রাখা হয়। দুই বছরের কম সময়ের মধ্যে ১০টি ওডিআইয়ে অংশ নেন। এ পর্যায়ে তিনি বেশ ভালোমানের ক্রীড়াশৈলী প্রদর্শন করেছিলেন। ১৯৯৮ সালে ভারতে অনুষ্ঠিত ত্রি-দেশীয় সিরিজে জিম্বাবুয়ের বিপক্ষে ব্যক্তিগত সেরা বোলিং পরিসংখ্যান গড়েন। একই বছর শারজায় অনুষ্ঠিত কোকা কোলা কাপের চূড়ান্ত খেলায় অস্ট্রেলীয় ব্যাটসম্যানদের বিপক্ষে রুখে দাঁড়ান। পরবর্তী দুই বছরের অধিক সময় দলের বাইরে ছিলেন।   অবসর  ক্রিকেট খেলা থেকে অবসর নেয়ার পর প্রশাসনের দিকে ঝুঁকে পড়েন। ২০১৬ সালে ডিডিসিএ’র দল নির্বাচকের দায়িত্বে থাকাকালীন আইপিএলে অতিরিক্ত দায়িত্ব পালন করেন। তবে, স্বার্থের সংঘাতে তিনি মারমূখী ভূমিকায় অবতীর্ণ হয়েছিলেন।http://zeenews.india.com/tags/rahul-sanghvi.html   তথ্যসূত্র    আরও দেখুন   বিজয় দহিয়া  ইরাপল্লী প্রসন্ন  এক টেস্টের বিস্ময়কারী  ভারতীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  ভারতীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:গুজরাতি ব্যক্তি বিষয়শ্রেণী:দিল্লির ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:রেলওয়েজের ক্রিকেটার বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:গুজরাতি ক্রীড়াবিদ বিষয়শ্রেণী:দিল্লি থেকে আগত ক্রিকেটার
মোস্তফাপুর ইউনিয়ন বাংলাদেশের সিলেট বিভাগের মৌলভীবাজার জেলার মৌলভীবাজার সদর উপজেলার একটি ইউনিয়ন।   অবস্থান ও সীমানা    ইতিহাস  মোস্তফাপুর গ্রামের নামানুসারে এই ইউনিয়নের নামকরণ করা হয় মোস্তফাপুর। হযরত শাহ জালাল (রহঃ) এর অন্যতম সফরসঙ্গী হিসেবে হযরত সৈয়দ শাহ মোস্তফা (রহঃ) ইসলামের আলো প্রচারের জন্য মৌলভীবাজারে আগমন করেন। এই মহান সাধক ও ইসলাম প্রচারকের সম্মানে এই গ্রামটির নামকরণ করা হয়েছিল। তিনি মৌলভীবাজারে আগমন করে মোস্তফাপুর গ্রামের যে বাড়িতে প্রথমে এসে বসবাস শুরু করেছিলেন সেই বাড়িটি এখন মোস্তফাপুর পুরান বাড়ী নামে পরিচিত।   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    এম সাইফুর রহমান (সাবেক সফল অর্থ মন্ত্রী)    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩  তথ্যসূত্র   বিষয়শ্রেণী:মৌলভীবাজার সদর উপজেলার ইউনিয়ন
হুঝু প্যাগোডা () সাংহাইয়ের সানজিয়াং জেলার তিয়ানমশান পাহাড়ে অবস্থিত একটি চীনা স্থাপত্যশৈলীর প্যাগোডা। ১০৭৯ সালে নির্মিত মন্দিরটি কৌণিকভাবে, পিসার টাওয়ারের চেয়েও বেশি হেলে থাকার কারণে অধিক পরিচিত।   ইতিহাস  প্যাগোডাটি বৌদ্ধ মন্দিরের অংশ হিসেবে উত্তরাঞ্চলীয় সং রাজবংশের শাসনামলে ১০৭৯ সালে নির্মিত হয়েছিল। প্যাগোডাটি মূলত একটি যৌগিক দালানকাঠামোর অংশ। দালানটি বৌদ্ধ ধ্বংসাবশেষ সংরক্ষণের জন্য ব্যবহৃত হত। একের পর এক অগ্নিকাণ্ডের পর এখন কেবল মিনারটি দাঁড়িয়ে আছে। ১৯৮৩ সালে সাংহাই পৌর সরকার মন্দিরটিকে সংরক্ষিত সাংস্কৃতিক প্রতীক হিসাবে ঘোষণা করেছিল।   গঠন  অষ্টভুজ আকৃতির প্যাগোডাটি প্রায় ২০ মিটার উচ্চতা ও সাতটি স্তর বিশিষ্ট। ১৯৮২ সালের জরিপ অনুযায়ী এটি ৬.৫১ ডিগ্রি দক্ষিণ-পূর্ব দিকে ঝুঁকেছিল এবং পরবর্তীতে প্যাগোডাটি  আরও হেলে ৭.১০ ডিগ্রি কোণে ঝুঁকে আছে। হেলে থাকার কারণে এটির শীর্ষ তার মূল অবস্থান থেকে ২.২৭ মিটার পর্যন্ত স্থানচ্যুত হয়েছে । প্যাগোডাটি হেলে পরার কারণ, এর মূলভিত্তিটির একপাশ পাহাড়ি শিলা এবং অন্য পাশটি নুড়ি পাথরের সমতলে অবস্থিত।   তথ্যসূত্র   বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:বুদ্ধ মন্দির বিষয়শ্রেণী:১০৭৯-এ প্রতিষ্ঠিত বিষয়শ্রেণী:১১শ শতাব্দীতে চীনে প্রতিষ্ঠিত
সিনান বিন সালামাহ বিন মোহবিক () (৮/৬২৮-৫৩ হিজরি/৬৭৩খ্রিস্টাব্দ) মক্কা বিজয়ের দিনে জন্মগ্রহণ করেন। জীবনী তার পিতা সালামা হুনাইনের যুদ্ধে রওনা হন এবং তার জন্মের খবর শুনে তিনি তার অভিযান স্থগিত করতে বাধ্য হন কিন্তু পরে এই কথাগুলি প্রকাশ করেন:  সিনানকে যখন মুহাম্মদের কাছে নিয়ে যাওয়া হয়েছিলো তখন তিনি সিনানের জন্য জন্য প্রার্থনা করেছিলেন। তিনি যথারীতি তার মুখের মধ্যে লুঘাব রাখলেন। তিনি তার পবিত্র হাত দিয়ে তার মুখ স্পর্শ করেন। তিনি তার পিতার কথার সাপেক্ষে তার নাম রাখেন সিনান।  সিনান যখন শিশু ছিল তখন সে বাগানে ছড়িয়ে ছিটিয়ে থাকা খেজুর সংগ্রহ করতে অভ্যস্ত ছিল। এরকম একদিন তিনি অন্যান্য শিশুদের সাথে খেজুর সংগ্রহে ব্যস্ত ছিলেন, তখন খলিফা উমর সেখানে উপস্থিত হন।  শিশুরা কিছুক্ষণের মধ্যেই চলে গেল কিন্তু সিনান সেই স্থানেই রয়ে গেল এবং তার স্থান থেকে সরলেন না। খলিফা কাছে এসে তাকে জিজ্ঞাসা করলেন কিন্তু তিনি এমনভাবে উত্তর দিলেন যার কারণে খলিফা ভালবেসে এবং নিরাপদে ও সুস্থভাবে তাকে বাড়িতে পৌঁছাতে সাহায্য করেছিলেন।  তথ্যসূত্র  বিষয়শ্রেণী:সাহাবা বিষয়শ্রেণী:পাকিস্তানে ইসলাম বিষয়শ্রেণী:৬২৮-এ জন্ম বিষয়শ্রেণী:৬৭৩-এ মৃত্যু বিষয়শ্রেণী:মক্কার ব্যক্তি
আদেরবার মেলো দোস সান্তোস নেতো (; জন্ম: ১৭ মার্চ ১৯৯০; আদেরবার সান্তোস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ফ্লামেঙ্গোর হয়ে গোলরক্ষক হিসেবে খেলেন।  ২০২১ সালে, আদেরবার ব্রাজিল অলিম্পিক দলের হয়ে ব্রাজিলের বয়সভিত্তিক পর্যায়ে প্রতিনিধিত্ব করেছিলেন।   প্রারম্ভিক জীবন  আদেরবার মেলো দোস সান্তোস নেতো ১৯৯০ সালের ১৭ই মার্চ তারিখে ব্রাজিলের কাম্পিনা গ্রান্দেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আদেরবার ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২১ সালের ২২শে জুলাই তারিখে তিনি ২০২০ গ্রীষ্মকালীন অলিম্পিকে জার্মানি অলিম্পিক দলের বিরুদ্ধে ম্যাচে ব্রাজিল অলিম্পিক দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি ৬ ম্যাচে অংশগ্রহণ এবং একটি শিরোপা জয়লাভ করেছেন।   তথ্যসূত্র    বহিঃসংযোগ             বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:অলিম্পিক স্বর্ণপদক বিজয়ী ব্রাজিলীয় বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
ঘটনাবলী   ১৭৩৯ - মোগল সম্রাট মহম্মদ শাহ ও ইরানের নাদির শাহের মধ্যে চুক্তি সম্পাদনের ফলে আফগানিস্তান ভারত থেকে পৃথক হয়ে যায়। ১৮০৫ -  নেপোলিয়ন বোনাপার্ট  ইতালির রাজা হিসাবে রাজ্যাভিষিক্ত হন। ১৮৬৫ - আমেরিকার গৃহযুদ্ধের অবসান। ১৮৭০ - দিনেসিসিলির এটনা আগ্নেয়গিরি থেকে অগ্ন্যুৎপাত শুরু। ১৮৮১ - ফ্রান্স তিউনিসিয়াকে করায়ত্ত করে এবং নিজ নিয়ন্ত্রনে নিয়ে আসে। ১৮৯৬ - রাশিয়ার শেষ জার দ্বিতীয় নিকোলাস অভিষিক্ত হন। ১৮৯৭ - আইরিশ লেখক ব্রাম স্টকারের বিখ্যাত উপন্যাস ‘ড্রাকুলা’ প্রকাশিত হয়। ১৯১৩ - এমিলি ডানকান ব্রিটেনের প্রথম মহিলা ম্যাজিস্ট্রেট নিযুক্ত। ১৯১৮ - জার্জিয়া ও আমেরিকার স্বাধীনতা ঘোষণা। ১৯৪৮ - দক্ষিণ আফ্রিকায় বর্ণবাদী জাতীয়তাবাদী সরকার ক্ষমতায় আসে। ১৯৬৯ - অ্যাপোলো-১০ নভোযানটি আট দিনের সফল ভ্রমণ শেষ করে পৃথিবীতে অবতরণ করে। ১৯৭২ - যুক্তরাষ্ট্র ও সোভিয়েত ইউনিয়ন অ্যান্টি ব্যালস্টিক মিসাইল চুক্তিতে স্বাক্ষর করে। ১৯৭২ - বাংলাদেশকে স্বাধীন দেশ হিসেবে স্বীকৃতি দেয় হাইতি। ১৯৮১ - পারস্য উপসাগরীয় সহযোগিতা পরিষদ আনুষ্ঠানিকভাবে কাজ শুরু করে। ১৯৮২ - ভারতের পশ্চিমবঙ্গে দ্বিতীয় বামফ্রন্ট মন্ত্রিসভা শপথ গ্রহণ করেছিল। ১৯৮৬ - বাংলাদেশের বরিশালে লঞ্চডুবিতে ২৩০ জনের মৃত্যু। ১৯৯১ - থাইল্যান্ডে অস্ট্রীয় বিমান বিধ্বস্ত হয়ে ২২৩ জনের মৃত্যু। ১৯৯৪ - নোবেল পুরস্কার জয়ী সাহিত্যিক আলেক্সান্ডার সোলজিনেৎসিন ২০ বছরের নির্বাসন কাটিয়ে নিজ মাতৃভূমি রাশিয়াতে প্রত্যাবর্তন। ১৯৯৪ - বাংলাদেশ-ভিয়েতনাম দুটি অর্থনৈতিক সহযোগিতা চুক্তি স্বাক্ষর।  ১৯৯৯ - কাশ্মীরের কারগিল সেক্টরে পাকিস্তান-ভারত যুদ্ধ শুরু।  ২০১৮ - প্রধানমন্ত্রী শেখ হাসিনাকে সম্মানসূচক ডি.লিট উপাধি দেয় কাজী নজরুল বিশ্ববিদ্যালয়।   জন্ম  ১৭০৩ - স্যামুয়েল, ইংরেজ দিনলিপিকার । ১৭৯৯ - আলেকজান্ডার পুশকিন, রাশিয়ার তথা রুশ সাহিত্যের অমর কবি ও ঔপন্যাসিক। ১৮৭৭ - ইসাডোরা ডানকান, মার্কিন নৃত্যশিল্পী। (মৃ.১৯২৭) ১৯০০ - চেক লেখক ভিতেস্লা ইসাডোরা ডানকান   মৃত্যু  ৭৩৫ - বিড, ইংরেজ বেনেডিক্টিয়ান সন্ন্যাসী। (জ. ৬৭২/৬৭৩) ১৯০৮ -  নীলমণি ন্যায়ালঙ্কার, বাঙালি কবি, সাহিত্যিক, ঐতিহাসিক ও প্রত্নতাত্ত্বিক। (জ.১৮৪০)  মির্জা গোলাম আহমদ, ভারতীয় ধর্মীয় নেতা এবং আহ্‌মদীয়া জামা'তের প্রতিষ্ঠাতা। ১৯৭১ - বিমল মুখোপাধ্যায়, মোহনবাগান অ্যাথলেটিক ক্লাবের বাঙালি ফুটবলার। (জ.১৯১২) ১৯৭২ - রাজলক্ষ্মী দেবী, বাঙালি অভিনেত্রী। ( জ.১৯০২) ১৯৭৬ - মার্টিন হাইডেগার, জার্মান দার্শনিক। ১৯৯৯- শচীন্দ্রনাথ বন্দ্যোপাধ্যায় বাঙালি কবি কথা-সাহিত্যিক ও নাট্যকার। (জ.০৬/০৯/১৯২০) ২০০৪ - নিকলাই চের্নিখ, রুশ বংশোদ্ভূত সোভিয়েত জ্যোতির্বিজ্ঞানী। (জ. ১৯৩১) ২০২১ - সুমিত রায়, বাঙালি প্রযুক্তিবিদ ও বিজ্ঞানী, অভিনেতা বিকাশ রায়ের পুত্র। (জ.১২/১০/১৯৪০)   ছুটি ও অন্যান্য   জাতীয় কাগুজে বিমান দিবস (মার্কিন যুক্তরাষ্ট্র)   বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:মে বিষয়শ্রেণী:অসম্পূর্ণ দিনতারিখ
বিবরণ    Fair use for দারুচিনি দ্বীপ (চলচ্চিত্র)  This image is being linked here; though the picture is subject to copyright, I (Hemayet talk) feel it is covered by the U.S. fair use laws because:  It is a low resolution image of a VCD cover  It does not limit the copyright owners rights to sell the film in any way  It allows for identification of the film দারুচিনি দ্বীপ (চলচ্চিত্র)  No free alternatives are possible  It illustrates the film in question  লাইসেন্স   বিষয়শ্রেণী:বাংলাদেশী চলচ্চিত্রের ডিভিডি প্রচ্ছদ
লিথুনিয় উইকিপিডিয়া () হচ্ছে অনলাইন বিশ্বকোষ উইকিপিডিয়ার লিথুনিয় ভাষার সংস্করণ। লিথুনিয় উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। লিথুনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।  ইতিহাস লিয়েতুভিসকোজি ভিকিপেদিজা হচ্ছে লিথুনিয়ার সব থেকে বড় ইন্টারনেট বিশ্বকোষ।  ২০০৩ সালে পথচলা শুরু হলে ২০০৪ সালে উল্লেখযোগ্য সংখ্যক নিবন্ধ তৈরি হয়। ১৪ ডিসেম্বর ২০০৫,  লিথুয়ানিয় উইকিপিডিয়ায় ১০০০০ নিবন্ধ এবং ২৬ ফেব্রুয়ারি ২০০৬ এ ৪০০০০ History on Lithuanian Wikipedia  তৈরি হয়। ২০১০ সালের ১৮ জানুয়ারি এক লাখ তম নিবন্ধে পদার্পণ করে লিথুয়ানিয় উইকিপিডিয়া।Lithuanian Wikipedia, Retrieved January 18, 2010  গ্যালারী  তথ্যসূত্র    বহিঃসংযোগ     লিথুয়ানিয় উইকিপিডিয়ার প্রধান পাতা   লিথুয়ানিয় উইকিপিডিয়ার ইতিহাস   লিথুয়ানিয় উইকিপিডিয়ার মোবাইল ভার্সন   বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি
জগুমামা বাংলা সাহিত্যের একটি কাল্পনিক চরিত্র। এই চরিত্রটির স্রষ্টা বাঙালি সাহিত্যিক ত্রিদিবকুমার চট্টোপাধ্যায়। জগুমামা সিরিজের প্রথম আত্মপ্রকাশ ১৯৮৫ সালের শারদীয়া কিশোর ভারতী পত্রিকায় প্রকাশিত হাত উপন্যাসে।  চরিত্রচিত্রণ জগুমামার পুরো নাম ডঃ জগবন্ধু মুখোপাধ্যায়। উনি একাধারে একজন বিজ্ঞানী এবং গোয়েন্দা। তার দুই ভাগ্নে টুকলু ও পিকলুর সাহায্যে উনি সত্য অনুসন্ধান করেন। প্রায় প্রতিটি অ্যাডভেঞ্চারেই জগুমামার সঙ্গী হয় তার ভাগনে টুকলু ও বন্ধু অনন্ত সরখেল। সিবিআই অফিসার সত্যসাধন পট্টনায়েক জগুমামার বন্ধু।  কাহিনীসমূহ জগুমামা সিরিজের সবকয়টি গল্প ও উপন্যাসই প্রকাশিত হয়েছে কিশোর ভারতী পত্রিকার শারদীয়া সংখ্যাগুলিতে। পরে পত্র ভারতী থেকে জগুমামার রহস্যকাহিনীগুলিকে গ্রন্থাকারে চারটি খণ্ডে প্রকাশ করা হয়। মুখোশের আড়ালে কাহিনী অবলম্বনে তৈরি সিনেমা মুখোশের অন্তরালে ও রক্ত রহস্য সিনেমা তৈরি হয়েছে। জগুমামা কাহিনীগুলি হল:   উপন্যাস জগুমামা রহস্য সমগ্র ১:  হাত  ছায়ামূর্তি  আলোয় সেদিন অন্ধকার  মুখোশের আড়ালে  রুকটুকার পাড়ে  বড় পায়ের খোঁজে  নীল কাঁকড়ার রহস্য  জগুমামার বিপক্ষে 'জগুমামা' জগুমামা রহস্য সমগ্র ২:  সাগর পাহাড় মৌমাছি  আকাশে মৃত্যুর বিষ  রহস্য রাতের পদ্মায়  মূর্তি ও মৃত্যুফাঁদ  সাক্ষী ছিল ছবি  আলেকজান্ডারের আংটি  আরবি পুঁথি রহস্য জগুমামা রহস্য সমগ্র ৩:  রহস্যে ঘেরা রাক্ষসখালি মৃত্যু বিষ  সাবধান! লালি গুরান  অন্ধকার ভাল নয়  ভয়ের আড়ালে ভয়  বিষাক্ত রাত  অনন্তবাবু কোথায়? জগুমামা রহস্য সমগ্র ৪:  রক্তরহস্য তিতির সেন হত্যা রহস্য   দ্বীপের নাম কালাডেরা  জব চার্নকের চাবুক  আড়ালে যারা থাকে  রাইকুর বিষ জগুমামা রহস্য সমগ্র ৫:  জঙ্গলে ভয় ছিলশারদীয়া কিশোর ভারতী ১৪২৫  জ্যান্ত পাথর! অতঃপরশারদীয়া কিশোর ভারতী ১৪২৬ জঙ্গলে জ্যান্ত পাথর  কালোয় কালো কক্সবাজারশারদীয়া কিশোর ভারতী ১৪২৭ কোডারমায় ঝঞ্ঝাট সোনার সাগরে মৃত্যু মিস মানেকা অন্তর্ধান রহস্য কুরগে কালোর খেলা  গল্প জগুমামা রহস্য সমগ্র ৪:  জীবন্ত মাটি  বিনামেঘে বজ্রাঘাত  মাটিতে মৃত্যু  ইনভেস্টিগেট  তথ্যসূত্র  বিষয়শ্রেণী:কাল্পনিক বাঙালি ব্যক্তি বিষয়শ্রেণী:গোয়েন্দা চরিত্র বিষয়শ্রেণী:কাল্পনিক হিন্দু
নবাব ফয়জুন্নেসা জমিদার বাড়ি বাংলাদেশের কুমিল্লা জেলার লাকসাম উপজেলার পশ্চিমগাঁও এলাকায় অবস্থিত এক ঐতিহাসিক জমিদার বাড়ি।  ইতিহাস ভারতবর্ষের একমাত্র মহিলা নবাব ফয়জুন্নেসা চৌধুরানী এই জমিদার বাড়িটি প্রতিষ্ঠা করেন। তিনি সভ্রান্ত এক মুসলিম জমিদার পরিবারে জন্মগ্রহণ করেন। বিয়ে করেন আরেক জমিদার গাজী চৌধুরীকে। কিন্তু পরবর্তীতে তাদের বিবাহ বিচ্ছেদ হয়। আর ঐ বিবাহ বিচ্ছেদের সময় পাওয়া দেনমোহরের এক লক্ষ এক টাকা দিয়ে তিনি নিজে একটি  বাড়ি তৈরি করেন। ঐসময় জমিদারীর প্রশিক্ষণ নেন এবং মৃত্যুর আগ পর্যন্ত সাফল্যের সাথে জমিদারী পরিচালনা করতে থাকেন। তার জমিদারীর আওতায় প্রায় হোমনাবাদ পরগণার বর্তমান সময়ের কুমিল্লা জেলার মোট ১৪টি মৌজা ছিল। ১৪টি মৌজাতে রাজস্ব আদায়ের জন্য ১৪টি কাছারিঘর ছিল। তিনি ছিলেন একজন শিক্ষানুরাগী জমিদার। বিশেষ করে নারীদের শিক্ষার ক্ষেত্রে। তার জমিদারীর অধিকাংশ আয় এই নারী শিক্ষার পিছনে ব্যয় করতেন। তার এই সাহসী উদ্যোগ ও সাফল্যের কারণে তৎকালীন ব্রিটিশ রানী ভিক্টোরিয়া তাকে এক অনুষ্ঠানের মাধ্যমে "নওয়াব" উপাধিতে ভূষিত করেন। যা পুরো ভারত উপমহাদেশে একমাত্র মহিলা হিসেবে তিনি এই উপাধি পান।  অবকাঠামো এই জমিদার বাড়িটি ডাকাতিয়া নদীর তীরে অবস্থিত। বাড়িটিতে একটি প্রবেশদ্বার, বসবাসের জন্য দ্বিতল বিশিষ্ট্য ভবন, একটি কাছারিঘর, বাগানবাড়ি, মসজিদ ও কবরস্থান রয়েছে।  বর্তমান অবস্থা কিছুদিন আগেও এই ঐতিহাসিক বাড়ি অযত্ন ও অবহেলার কারণে প্রায় নষ্ট হতে চলেছিল। ভবনের দেয়ালে শ্যাওলা ও গাছগাছালি জন্মাচ্ছিল এবং দেয়ালের আস্তর খসে পড়ে ইট দেখা যাচ্ছিল। বর্তমানে প্রত্নতত্ত্ব অধিদপ্তর এই বাড়িটির সংস্কার করেন।   চিত্রশালা   আরও দেখুন নওয়াব ফয়জুন্নেসা চৌধুরানী  তথ্যসূত্র  বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:কুমিল্লা জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
জুব্বাল () ভারতের হিমাচল প্রদেশ রাজ্যের শিমলা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯০১ মিটার (৬২৩৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে জুব্বাল শহরের জনসংখ্যা হল ১৩৪৬ জন। এর মধ্যে পুরুষ ৫৯% এবং নারী ৪১%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে জুব্বাল এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:হিমাচল প্রদেশের শহর ও নগর  fr:Jubbal
ফাতিমা জামাল একজন মার্কিন চলচ্চিত্র নির্মাতা, মডেল, লেখিকা এবং আন্তঃবিষয়ক শিল্পী। "ফ্যাট ফেম" নামে পরিচিত জামাল একজন কৃষ্ণাঙ্গ ট্রান্সজেন্ডার নারী। তিনি একজন কর্মী, যিনি বর্ণবাদ, শারীরিক ইতিবাচকতা এবং এলজিবিটিকিউ অধিকারসহ সামাজিক বিষয়গুলো নিয়ে কথা বলেন এবং শিল্পকর্ম তৈরি করেন।   জীবনী  জামাল জর্জিয়ার আটলান্টায় জন্মগ্রহণ করেন এবং মোরহাউজ কলেজে পড়াশোনা করেন। তিনি দ্য নিউ স্কুল থেকে স্নাতকোত্তর ডিগ্রি অর্জন করেন, যেখানে তিনি তথ্যচিত্র নির্মাণের উপর পড়াশোনা করেন। স্নাতকোত্তর ডিগ্রি শেষ করার পর জামালের লিঙ্গ পরিবর্তন ঘটে। আটলান্টা থেকে নিউ ইয়র্ক শহরে স্থানান্তরের মাধ্যমে নিজের উন্নতির সুযোগ করে দেওয়ার জন্য তিনি নিজেকে কৃতিত্ব দেন।   কর্মজীবন  তার শিল্প সম্পর্কে জামাল বলেন, "আমার শিল্প আসলে কৃষ্ণাঙ্গ, সমকামী এবং নারীবাদী অভিজ্ঞতার উপর দৃষ্টি নিবদ্ধ করে, কারণ এই সমস্ত বিষয়গুলোতেই আমার আগ্রহ রয়েছে। কৃষ্ণাঙ্গ, সমকামী এবং ট্রান্স লোকদের বিষয়ে তুলে ধরতে এবং আমাদের ইতিহাস ঘাঁটাঘাঁটি করতে আমি কখনোই ক্লান্ত হব না।"   অভিনয় ও মডেলিং  জামাল নিউ ইয়র্ক ফ্যাশন উইকে র‍্যাম্পে মডেলিং করেন, বলরুম সংস্কৃতির পরিচিত মুখ ও টিভি প্রদর্শনী পোজে উপস্থিত হন। ২০২০ সালের শরৎকালে স্টেফানো পিলাতির লিঙ্গ নিরপেক্ষ লাইনের জন্য প্রধান পুরুষদের পোশাকের ফ্যাশন হাউজের র‍্যাম্পে তিনিই প্রথম কৃষ্ণাঙ্গ ট্রান্স মডেল ছিলেন।  জামাল টুরমালিনের আটলান্টিক ইজ আ সি বোনস (২০১৭) চলচ্চিত্রে অভিনয় করেন, যা লুসিল ক্লিফটনের একই নামের একটি কবিতা থেকে নামকরণ করা হয়। চলচ্চিত্রটি নিউ ইয়র্ক শহরের কৃষ্ণাঙ্গ কুইয়ার ইতিহাস নিয়ে আলোচনা করে।   পরিচালক হিসেবে  ২০২০ সালে জামাল ইন্ডিগোগো ওয়েবসাইটে "নো ফ্যাটস, নো ফেমস" নামক একটি তথ্যচিত্র বানানোর জন্য অর্থ সংগ্রহের জন্য একটি গণ-অর্থায়ন প্রচারণা শুরু করেন, যেটির লেখা ও পরিচালনা করেন জামাল নিজেই। ২০২০ সালের সেপ্টেম্বর পর্যন্ত প্রচারণাটি $৫৫,০০০ এরও বেশি অর্থ সংগ্রহ করে। প্রকল্পটি ২০২০ সালের জুলাই মাসে আর্টফোরামে প্রদর্শিত হয়।   উত্তরাধিকার  অন্যান্য সমসাময়িক শিল্পীদের দ্বারা জামালকে অনুপ্রেরণার উৎস হিসেবে উল্লেখ করা হয়। গ্যাব্রিয়েল গার্সিয়া রোমান "কুইয়ার আইকনস" (২০১১) নামক একটি চিত্রকলার ধারাবাহিক তৈরি করে, যা কুইয়ার কর্মী ও শিল্পীদের সম্মানে তৈরি করা হয় এবং এতে জামালের একটি প্রতিকৃতি রয়েছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আফ্রিকান-মার্কিন এলজিবিটিকিউ ব্যক্তি বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:আফ্রিকান-মার্কিন মডেল